Adansonia digitata

Die Boabab (Adansonia digitata) is 'n boom wat deel is van die Malvaceae familie. In Suid-Afrika is die plant is inheems in Limpopo en in Afrika in Angola, Benin, Botswana, Burkina Faso, Demokratiese Republiek die Kongo, Eritrea, Ethiopië, Gambië, Ghana, Golf van Guinee-eilande, Guinee, Guinee-Bissau, Ivoorkus, Kameroen, Kenia, Malawi, Mali, Mauritanië, Mosambiek, Namibië, Niger, Nigerië, Republiek die Kongo, Senegal, Sentraal-Afrikaanse Republiek, Sierra Leone, Somalië, Soedan, Tanzanië, Togo, Tsjad, Uganda, Zambië en Zimbabwe. Dit kom ook op die Arabiese Skiereiland in Jemen en Oman voor.

Die Boabab is die mees bekende van die agt kremetartspesies, en was die eerste om wetenskaplik beskryf te word. Dit is die enigste van die agt spesies wat inheems  aan Afrika is, en word redelik algemeen aangetref in die warm, droë bosveld, savanne en droë woude van Afrika. Dit is ook inheems aan die kusstrook van die Comoro-argipel.

Die boom staan ook bekend as die kremetartboom en Afrika-kremetart.

Blomme
Die blomme van Adansonia digitata leef soos dié van ander kremetartspesies net vir 'n enkele nag. Die blomtyd is van November tot Januarie, essensieel die aanvang van die reënseisoen in suider-Afrika en Madagaskar. Elke blom dra soveel as 1 500 helmdrade wat 'n soort tossel vorm. Elke aand kort voor of na sononder gaan daar 'n stel van die blomme gelyktydig oop by verskillende bome. Dit gebeur binne enkele minute, deurdat die blomblare opwaarts oopvou. Die blomme stel tydens die nag geure vry wat bestuiwers lok wat op soek is na die nektar wat hoog binne die blomkroon vrygestel word. Die bestuiwers dra die stuifmeel weer oor na 'n volgende blom se stamper.

Fotogalery

Sien ook 
 Alfabetiese lys van Suid-Afrikaanse bome

Bronne 
 REDLIST Sanbi
 Plants of the World Online

Adansonia
Bome van Afrika
Flora van Angola
Flora van Benin
Flora van Botswana
Flora van Burkina Faso
Flora van die Demokratiese Republiek die Kongo
Flora van Eritrea
Flora van Ethiopië
Flora van Gambië
Flora van Ghana
Flora van Guinee
Flora van Guinee-Bissau
Flora van Ivoorkus
Flora van Jemen
Flora van Kameroen
Flora van Kenia
Flora van Malawi
Flora van Mali
Flora van Mauritanië
Flora van Mosambiek
Flora van Namibië
Flora van Niger
Flora van Nigerië
Flora van Oman
Flora van die Republiek die Kongo
Flora van Senegal
Flora van die Sentraal-Afrikaanse Republiek
Flora van Sierra Leone
Flora van Somalië
Flora van Soedan
Flora van Suid-Afrika
Flora van Tanzanië
Flora van Togo
Flora van Tsjad
Flora van Uganda
Flora van Zambië
Flora van Zimbabwe